joelniklaus/EU_Wikipedias huggingface dataset:
Selina Gasparin

Selina Gasparin (s. 3. huhtikuuta 1984 Samedan) on sveitsiläinen ampumahiihtäjä. Hän on kuulunut Sveitsin maajoukkueeseen kaudesta 2006 lähtien.

Arvokilpailuissa Gasparin sijoittui 13:nneksi Hanty-Mansijskin MM-kilpailujen 2011 normaalimatkalla. Ruhpoldingin MM-kilpailuissa 2012 hän oli pikakilpailussa 12:s ja takaa-ajossa 13:s. Sotšin olympialaisissa 2014 hän sai normaalimatkalla hopeaa, oli yhteislähdössä yhdeksäs, pikakilpailussa 13:s ja takaa-ajossa 15:s. Hochfilzenin MM-kilpailuissa 2017 hän sijoittui pikakilpailussa 11:nneksi, Östersundissa 2019 normaalimatkalla yhdeksänneksi. Pokljukan MM-kilpailuissa 2021 hän oli normaalimatkalla kuudes sekä pikakilpailussa ja takaa-ajossa viidestoista.

Gasparin saavutti ampumahiihdon maailmancupissa ensimmäisen voittonsa ja palkintokorokesijoituksensa Hochfilzenin pikakilpailussa kaudella 2013–2014. Hän voitti samalla kaudella myös Annecyn pikakilpailun. Kaudella 2015–2016 hän oli toinen Antholzin takaa-ajokilpailussa. Kaudella 2019–2020 hän sijoittui toiseksi Kontiolahden takaa-ajossa. Kaudella 2008–2009 hän sijoittui kauden kokonaispisteissä 84:nneksi, kaudella 2009−2010 36:nneksi, 2010–2011 28:nneksi, 2011–2012 29:nneksi, kaudella 2012–2013 19:nneksi, 2013–2014 11:nneksi, kaudella 2015–2016 24:nneksi, 2016–2017 17:nneksi, kaudella 2017−2018 25:nneksi, 2018–2019 66:nneksi ja 2019–2020 40:nneksi.

Ampumahiihdon lisäksi Gasparin on kilpaillut myös maastohiihdossa. Maastohiihdon maailmancupissa hän on sijoittunut parhaimmillaan 21:nneksi Davosin 10 kilometrin vapaan hiihtotavan kilpailussa helmikuussa 2013.

Gasparin on naimisissa venäläisen maastohiihtäjän Ilja Tšernousovin kanssa. Hänen siskonsa Elisa Gasparin ja Aita Gasparin ovat myös ampumahiihtäjiä.

Lähteet

Viitteet

Aiheesta muualla 
Selina Gasparinin kotisivut

Sveitsiläiset ampumahiihtäjät
Sveitsiläiset maastohiihtäjät
Sveitsiläiset olympiamitalistit
Vuonna 1984 syntyneet
Elävät henkilöt
Mitsubishi Lancer

Mitsubishi Lancer on japanilaisen autonvalmistaja Mitsubishin alemman keskiluokan perheautoksi suunniteltu malli. Lancerista on myös valmistettu tehokas Evolution-versio. Lanceria on valmistettua vuodesta 1973, ja vuoteen 2009 mennessä sitä oli myyty jo seitsemän miljoonaa kappaletta.

Sukupolvet 
Mitsubishi Lancer mk1 
 1973–1979
 Korimallit: 2-ovinen sedan, 2-ovinen hardtop coupe, 4-ovinen sedan, 5-ovinen farmari ja 3-ovinen hatchback (Celeste)
 Moottorit: 1,2L I4, 1,6L I4, 1,4L I4 ja 2,0L I4

Mitsubishi Lancer mk2 
 1979–1983
 Korimallit: 4-ovinen sedan
 Moottorit: 1,2L SOHC I4, 1,4L SOHC I4, 1,6L SOHC I4, 1,8L SOHC I4, 1,8L SOHC Turbo I4 ja 2,0L OHC Turbo l4

Mitsubishi Lancer mk3
 1983–1987
 Korimallit: 3-ovinen hatchback, 4-ovinen sedan ja 5-ovinen farmari
 Moottorit: 1,2L I4, 1,5L I4 ja 1,8L I4 diesel

Mitsubishi Lancer mk4
 1987–1992
 Korimallit: 3-ovinen hatchback (Colt), 4-ovinen sedan ja 5-ovinen liftback
 Moottorit: 1,3L SOHC I4, 1,5L SOHC I4 ja 1,8L DOHC I4

Mitsubishi Lancer mk5
 1992–1995
 Korimallit: 4-ovinen sedan ja 5-ovinen farmari
 Moottorit:1,3L SOHC I4, 1,5L SOHC I4, 1,5L DOHC I4, 1,6L SOHC I4, 1,6L DOHC MIVEC I4, 1,8L SOHC I4 ja 1,8L DOHC I4

Mitsubishi Lancer mk6
 1995–2000
 Korimallit: 4-ovinen sedan
 Moottorit: 1,3L SOHC I4, 1,6L SOHC I4 ja 1,8L DOHC Turbo I4

Mitsubishi Lancer mk7
 2003–2007
 Korimallit: 4-ovinen sedan ja 5-ovinen farmari
 Moottorit: 1,6L SOHC I4, 1,8L SOHC I4, 2,0L 16V DOHC I4 sekä 2,0L Diesel
 Suomessa myydyt mallit:
CS3A (72 kW 1,6L SOHC Sedan), CS3W (72 kW 1,6L SOHC Wagon), CS9A (99 kW 4G63 2,0L DOHC Sedan) sekä CS9W (99 kW N/A 4G63 2,0L DOHC Wagon)
 CS korin, etenkin 2,0L versiot jakoivat paljon teknisiä osia Evolution VII-IX mallien kanssa. (Lähde: Mitsubishi varaosajärjestelmä)
 2.0L mallista oli Suomen markkinoilla myynnissä myös HR Edition -varustepaketti, joka sisälsi erilaiset kynnyslistat, pakoputken ulostulon, alun perin Blaupunktin soittimen, Mitsubishi-takin ja usean HRE -merkin

Mitsubishi Lancer mk8
 2007–
 Korimallit: 4-ovinen sedan
 Moottorit: 1,5L DOHC I4, 1,8L DOHC I4, 2,0L DOHC I4, 2,4L DOHC I4 ja VW 2,0 L Di-D Diesel

Katso myös 
Mitsubishi Lancer Evolution
Mitsubishi Lancer WRC
Mitsubishi Lancer Sports Sedan 
Mitsubishi Lancer Sportback

Lähteet 
www.mitsubishi-lancer.info

Aiheesta muualla 

Lancer
C-segmentin autot
Petteri Lampinen

Petteri Lampinen (5. helmikuuta 1975) on suomalainen jääpalloilija, joka pelaa Bandyliigassa Porvoon Akilleksen joukkueessa. 

Lampinen on pelannut Venäjällä Dynamo Kazanin, Zorki Krasnogorskin ja Rodina Kirovin joukkueissa sekä sitä ennen kuusi vuotta Ruotsissa. Hän on voittanut kansallisen mestaruuden Suomessa Tornion Palloveikkojen joukkueessa, Venäjällä Dynamo Kazanin joukkueessa sekä neljästi Ruotsissa Edsbynin joukkueessa.

Petteri Lampinen oli mukana jääpallon maailmanmestaruuden vuonna 2004 voittaneessa Suomen joukkueessa.

Hän oli mukana vuonna 2010 pronssia saaneessa joukkueessa Moskovassa.

Saavutukset 
SM-hopea: 2016, 2017 (Akilles)

Lähteet 
International Bandy Database

Viitteet 

Suomalaiset jääpalloilijat
Vuonna 1975 syntyneet
Elävät henkilöt
Ebba Munck

Ebba Henrietta Bernadotte (o.s. Munck af Fulkila, 24. lokakuuta 1858 Jönköping, Ruotsi – 16. lokakuuta 1946 Grödinge, Ruotsi) oli Ruotsin prinssin Oscar Bernadotten (1859–1953) puoliso ja kreivi Folke Bernadotten (1895–1948) äiti. Hänen isänsä oli suomalaiseen Munck af Fulkila -aatelissukuun kuulunut, Suomessa syntynyt eversti Carl Jacob Munck af Fulkila (1808–1882).

Ebba Munck oli silloisen kruununprinsessa Victorian, myöhemmän kuningas Kustaa V:n puolison hovineitinä tavatessaan prinssi Oscarin. He avioituivat 15. maaliskuuta 1888 Bournemouthissa Englannissa. Ebba sai tällöin virallisen arvonimen "prinsessa Bernadotte".

Lähteet

Ruotsin kuninkaalliset
Vuonna 1858 syntyneet
Vuonna 1946 kuolleet
Ack Värmeland, du sköna

Ack Värmeland, du sköna, tunnetaan myös nimillä Värmlandssången ja Värmlandsvisan, on kansansävelmään perustuva ruotsalainen laulu vuodelta 1822. Sanat siihen ovat kirjoittaneet Anders Fryxell ja Fredrik August Dahlgren. Se kirjoitettiin alun perin laulunäytelmään Wermlandsflickan (1822) mutta lainattiin sittemmin Dahlgrenin näytelmäkappaleeseen Värmlänningarna (1846).

Suomenkieliset sanat nimellä ”Kaunis kotimaani” on tehnyt Johan Vikstedt. Sen on levyttänyt mm. Mauno Kuusisto vuonna 1959. Sävelmällä on laulettu myös Zachris Topeliuksen kirjoittama ja Paavo Cajanderin suomentama ”Hankoniemen silmä”, jonka Tapio Rautavaara levytti samoin vuonna 1959.

Laulu on Ruotsissa Värmlannin maakuntalaulu.

Lähteet 

Kansanlaulut
Ruotsin maakuntalaulut
Pyhän Ristin kirkko (Kouvola)

Pyhän Ristin kirkko on ortodoksinen kirkko Kouvolassa. Rakennus kuuluu Haminan ortodoksisen seurakunnan tiloihin.

Pyhän Ristin kirkko on rakennettu alun perin ortodoksiseksi venäläiseksi varuskuntakirkoksi vuosina 1913–1915 ja se vihittiin 1916. Suomen itsenäistymisen jälkeen kirkko siirtyi Suomen valtion omistukseen ja vihittiin luterilaiseksi. Rakennus toimi luterilaisena kirkkona 1919–1978, aluksi silloisen Valkealan luterilaisen seurakunnan kirkkona ja 1920-luvulta Kouvolan luterilaisen seurakunnan pääkirkkona. Kouvolan luterilaisen seurakunnan uudeksi pääkirkoksi vihittiin Kouvolan keskuskirkko 1978, jonka jälkeen Kouvolan luterilainen seurakunta lahjoitti vuonna 1981 Pyhän Ristin kirkon Haminan ortodoksiselle seurakunnalle, jolloin se muutettiin takaisin ortodoksiseksi kirkoksi.

Tämän kirkon palauduttua ortodoksiseksi voitiin siihen asti väliaikaisratkaisuna käytetty Pyhän Ristin rukoushuone, joka oli sisustettu erääseen kerrostalossa sijaitsevaan kokoushuoneistoon, poistaa käytöstä, koska uuteen kirkkoon mahtui myös seurakuntasali.

Lähteet 

Suomen ortodoksiset kirkkorakennukset
Kouvolan kirkkorakennukset
Suomen kivikirkot
Enni

Enni on suomalainen naisen etunimi. Nimi on todennäköisimmin muunnelma nimestä Eine tai Eini, mutta Virossa sitä on käytetty myös Henrika- tai Henriette-nimen puhuttelumuotona. Ennin nimipäivä on vuodesta 1950 lähtien 23. tammikuuta.

Vuoden 2019 loppuun mennessä Digi- ja väestötietoviraston tietojen mukaan Enni-nimen on saanut 8 460 naista ja muutama mies.

Tunnettuja Enni-nimisiä 
 Enni Id, naivistinen taidemaalari
 Enni Kivelä, Stalingrad Cowgirls -yhtyeen laulaja ja kitaristi
 Enni Kylä-Kause, pesäpalloilija
 Enni Lundström, toimittaja ja kirjailija
 Enni Nurmi, kilpakävelijä
 Enni Ojutkangas, näyttelijä
 Enni Rekola, näyttelijä
 Enni Rukajärvi, lumilautailija ja olympiamitalisti
 Enni Mustonen, kirjailija Kirsti Mannisen kirjailijanimi

Kuvitteellisia Ennejä 

 Enni, toinen päähenkilöistä animoidussa lastenohjelmassa Enni ja Roi

Lähteet 

Etunimet
Sota, nälkä, rutto, kuolema


Sota, nälkä, rutto, kuolema on Lyijykomppanian 3. helmikuuta 2010 ilmestynyt neljäs studioalbumi. Albumi on yhtyeen ensimmäinen, jolla soittaa vuonna 2007 yhtyeeseen liittynyt kitaristi Joni Rossi.

Kappaleet 
Kaikki kappaleet säveltänyt VIrtanen, sanoittanut Moilanen ja sovittanut Lyijykomppania, ellei toisin mainittu.

I: Sota

II: Nälkä

III: Rutto

IV: Kuolema

Kokoonpano

Yhtye 
 Petteri Virtanen – laulu, basso 
 Esa Moilanen – rummut
 Joni Rossi – kitarat

Vierailevat muusikot 
 Tiina Rastas – viulu
 Antti Heikinmäki – kosketinsoitin

Tuotanto 
 Arttu Sarvanne – äänittäjä
 Tuomo Valtonen – miksaaja (Sundi Coop, Savonlinna, 20.–21. heinäkuuta 2009)
 Jukka Jalkanen – valokuvat
 Mika Kokkila – valokuvat
 Lyijykomppania – kannet
 Jarkko Rossi – kannet

Arvostelut 
 Desibeli.net: 
 Imperiumi.net: 
 Keskisuomalainen: suopea

Lähteet

Aiheesta muualla 
 Lyijykomppanian kotisivu
 Levykauppa Äx

Lyijykomppanian albumit
Vuoden 2010 albumit
Tuomo Valtosen tuottamat albumit
Lake Chabot

Lake Chabot on tekojärvi Castro Valleyssä Alamedan piirikunnassa Kaliforniassa. Järven pinta-ala on 1,3 km². Sillä sijaitsee vain yksi saari. 

Lake Chabot rakennettiin vuosina 1874–1875. Järvi oli suljettu vapaa-ajan toiminnalta 91 vuoden ajaksi, kunnes 1960-luvulla se avattiin valvotulle virkistystoiminnalle.

Lähteet 

Kalifornian järvet
Yhdysvaltain tekojärvet
Alamedan piirikunnan maantiede
Hechingen

Hechingen on kaupunki Baden-Württembergin osavaltiossa, eteläisessä Saksassa. Se sijaitsee osavaltionsa eteläosassa Schwäbische Albin ylängöllä Stuttgartin ja Bodenjärven välillä. Kaupunki kuuluu Tübingenin hallintopiiriin ja Zollernalbkreisin piirikuntaan. Se on piirikuntansa suurin kaupunki noin 18 500 asukkaallaan. Näihin kuuluvat esimerkiksi:

 Friedrich Wilhelm von Steuben (1730–1797)
 Karoline Kaulla (1739–1809)
 Paul Levi (1883–1930)
 Otto Nerz (1892–1949) 
 Markus Wolf (1923–2006)
 Klaus Kinkel (1936–)

Väestö 

¹ Recensament

Pormestari 
 1945-1948: August Pretzl
 1948-1967: Paul Bindereif
 1967-1995: Norbert Roth (CDU)
 1995-2011: Jürgen Weber (FVW)

Lähteet

Aiheesta muualla 

 Kaupungin verkkosivusto

Baden-Württembergin kunnat
Saksan kaupungit
Manún kansallispuisto

Manún kansallispuisto on luonnonsuojelualue Perussa Cuscon alueella. Se on Perun laajin kansallispuisto, pinta-alataan 15 328 km². Puistossa on useita kasvillisuusvyöhykkeitä, sillä se ulottuu Amazonin varrelta puurajan yläpuolisille ruohoniityille Andien ylärinteille. 

Manún alueella tavataan yli tuhat lintulajia, yli 200 nisäkäslajia joiden joukossa on 13 apinalajia, ja arviolta 15 000 kukkivaa kasvilajia.

Alueella elää Amerikan suurin kotkalaji harpyija,  suurikokoinen haikara jabiru, ja vaaleanpunainen ruusukapustahaikara. Jokivarsilla tavataan myskisorsa, ja amazonianhanhi (Neochen jubata) sekä Perun kansallislintuna pidetty tuliharjakotinga. Nisäkäslajeihin kuuluvat mustahämähäkkiapina ja harmaavilla-apina eli humboldtinvilla-apina (Lagothrix lagotricha), jättiläissaukko, jaguaari, oselotti,  silmälasikarhu ja andienhirvi.   

Puisto on Unescon maailmanperintökohde vuodesta 1987.

Lähteet

Aiheesta muualla 

Perun kansallispuistot
Längelmäveden reitti

Längelmäveden reitti on Kokemäenjoen vesistöön kuuluva järvireitti Hämeessä Pirkanmaalla Suomessa. Se yhtyy Vanajaveden reittiin Valkeakoskella ja siihen yhtyy kaakosta Hauhon reitti. 

Järvireitin keskusjärvenä on Längelmävesi, johon laskee Vesijärvi. Längelmävedestä vedet virtaavat Kaivannon kanavan kautta Roineeseen, ja tästä edelleen Mallasveteen, johon laskee Kostianvirtaa pitkin myös Pälkänevesi sekä kaakosta Hauhon reitin vedet. Itse Mallasvesi laskee Valkeakosken kautta Vanajaveteen.

Historia 
Reitin keskiosan järvien Längelmäveden, Roineen, Vesijärven ja Pälkäneveden virtaussuhteet ovat muuttuneet historiallisella ajalla osin luonnonvoimien, osin ihmisen toiminnan vaikutuksesta. Alun perin vuoteen 1604 Längelmävesi, Vesijärvi ja pääosa Pälkäneveden vesistä laski Sarsanvirran kautta Roineeseen osan Pälkäneveden vesistä  laskiessa vähäisen Hykiänkosken kautta Mallasveteen. Vuonna 1604 Hykiänkosken paikalle  syntyi veden uurtamana suurempi uoma, Kostianvirta ja tämän tuloksena Sarsanvirta kuivui. Entisen salmen paikalle Längelmä- ja Pälkänevesien välille muodostui Iharinkoski, jota pitkin Vesijärven ja Längelmäveden vedet alkoivat virrata Pälkäneveteen ja täältä edelleen Kostianvirran kautta Mallasveteen. 

Tämän jälkeen virtaussuhteet muuttuivat vielä vuonna 1830, kun Roineen ja Längelmäveden välisen Kaivannon kannaksen poikki silloin rakennetun Kaivannon kanavan sulut murtuivat ja Längelmäveden pinta laski nopeasti Roineen tasoon. Samalla Iharinkoski Längelmäveden ja Pälkäneveden välillä kuivui. Näin Kaivannon kanavasta tuli Längelmäveden lasku-uoma, mutta Kostianvirta säilyi edelleen Pälkäneveden lasku-uomana. Vuonna 2014 Längelmäveden ja Pälkäneveden välille syntyi kapea yhteys, kun Iharinkosken uomassa ollut kannas poistettiin.

Suurjärven altaat 
Järvenlaskujen ja riistäytymisten tuloksena Längelmäveden reitin järvistä ovat nykyään samassa tasossa reitin keskusjärvi Längelmävesi, siihen laskeva Koljonselkä, Längelmäveden alapuoliset Roine ja Mallasvesi, Mallasveteen Kostianvirran kautta laskeva Pälkänevesi ja edelleen Mallasveteen Pinteleen kautta laskeva Hauhon reitin järviketju, johon kuuluvat Ilmoilanselkä, Pyhäjärvi, Iso-Roine ja Hauhonselkä. Samalla tasolla olevina nämä voidaan periaatteessa määritellä myös yhdeksi suurjärveksi, joka koostuu useasta altaasta, vaikka monet altaita yhdistävistä uomista ovatkin varsin kapeita.

Lähteet

Aiheesta muualla

‎
Zemfira

Zemfira Talgatovna Ramazanova (, , 26. elokuuta 1976, Ufa), on venäläinen muusikko ja laulaja. Hän on julkaissut useita albumeita taiteilijanimellä Zemfira. Zemfira aloitti esiintymiset 1998 ja julkaisi ensimmäisen levytyksensä (Zemfira) 1999. Hän on entisen Neuvostoliiton alueella hyvin tunnettu ja suosittu. Zemfira on keikkaillut useita kertoja myös eri puolilla Eurooppaa. Hän esiintyi Helsingissä maaliskuussa 2012 ja Rock the Beach-festivaaleilla kesäkuussa 2013.

Zemfira on kansallisuudeltaan tataari.

Lähteet

Aiheesta muualla 
Zemfiran viralliset sivut 

Venäläiset muusikot
Vuonna 1976 syntyneet
Elävät henkilöt
Vanajaveden reitti

Vanajaveden reitti on Kokemäenjoen vesistöön kuuluva järvireitti Kanta-Hämeen, Päijät-Hämeen ja Pirkanmaan maakunnissa Suomessa. Siihen yhtyvät koillisesta Längelmäveden ja Hauhon reitit.

Reitin keskusjärvi on Vanajavesi, johon vedet virtaavat muun muassa Kalvolan, Lopen ja Hämeenkosken alueilla olevista reitin latvajärvistä. 

Reitin Eteläiset haarat yhtyvät Janakkalan Kernaalanjärvessä, joka laskee Hiidenjokea Vanajaveteen. Idästä Kernaalaanjärveen laskee Lammin ja Hämeenkosken alueella sijaitsevasta Pääjärvestä alkunsa saava, Teuronjoen kautta Mommilanjärveen ja tästä Puujokea Kernaalaanjärveen laskeva reitin itäinen latvahaara. Lännestä Kernaalanjärveen laskevat Lopen, Rengon, Hattulan ja Kalvolan alueilta Tervajoen, Hyvikkälänjoen ja Räikälänjoen kautta Kernaalanjärveen vetensä purkavat reitin läntiset latvahaarat. Näissä suurimpia järviä ovat Tervajoen latvoilla Lopen Loppijärvi sekä Hyvikkälänjoen latvoilla Lopen Kaartjärvi, Hattulan ja Kalvolan Renkajärvi, Hattulan Takajärvi ja Hämeenlinnan Alajärvi. Tällä Vanajaveden reitin yläosan vesistöalueella järvisyys on 5,66 % pinta-alasta.

Koillisesta Vanajaveden reitiin yhtyy Valkeakoskella Längelmäveden reitti, johon laskee kaakosta Hauhon reitti.

Lounaasta Vanajaveteen laskee Sääksmäen Saarioispuolella Kalvolan Äimäjärvestä alkunsa saava Oikolanjoki ja Akaan Viialassa Urjalasta ja Kalvolasta vesiä tuova Tarpianjoki, jonka vesistöalueen suurimpia järviä ovat muiden muassa Jalanti Kylmäkoskella sekä Kortejärvi, Rutajärvi ja Nuutajärvi Urjalassa.

Lempäälässä Vanajaveden reitin vedet laskevat Hiidenvuolteen, Liuhanvuolteen ja Herralanvuolteen kapeikkojen sekä Kuokkalankosken muodostaman luonnonuoman ja tämän osittain ohittavan Lempäälän kanavan kautta Pyhäjärveen.

Lähteet

Viitteet

Aiheesta muualla
 JärviWiki: Vanajan reitin valuma-alue

Vanajaveden–Pyhäjärven alue
I’m an Accident

I’m an Accident on Pete Parkkosen 17. helmikuuta 2010 julkaistu toinen albumi. Levyn on tuottanut Arto Tuunela.

Albumi ei menestynyt esikoislevyn tavoin. Se nousi julkaisuviikollaan albumilistan sijalle 21, mutta putosi jo seuraavalla viikolla listalta ulos, eikä noussut sinne enää uudestaan. Myöskään albumilta julkaistut singlet eivät menestyneet.

Ennen albumin julkaisua radioille lähetettiin singlenä albumin nimikappale ”I’m An Accident”. Toinen single ”In Too Deep” julkaistiin huhtikuussa 2010.

Kappaleet

Arviot 
 Dome.fi: 
 V2.fi:

Lähteet 

Vuoden 2010 albumit
Pete Parkkosen albumit
Ristinummen seisake

Ristinummen seisake () oli rautatieliikennepaikka Järvenpään Ristinummella -radan varrella. Se avattiin Järvenpään aseman alaisena laiturina vuonna 1899. Seisakkeen seutu oli harvaan asuttua, mutta sen kautta kulki tie Tuusulanjärven rannalle. Laiturirakennus, jonka suunnitteli Thure Hellström, valmistui vuonna 1933.

Ristinummen seisake muutettiin miehittämättömäksi vuonna 1979. Henkilöliikenteen pysähdykset ja itse liikennepaikka lakkautettiin toukokuussa 1998, jolloin Kyrölän asemaa siirrettiin noin 300 metriä etelämmäksi. Liikennepaikkarakennus purettiin vuonna 1999. Seisakkeen kohdalla ollut tasoristeys on korvattu alikululla.

Lähteet

Aiheesta muualla 

 Ristinummen seisake ennen lakkautusta

Järvenpään historia
Järvenpään rautatieliikennepaikat
Uudenmaan lakkautetut rautatieliikennepaikat
Svetlana

Svetlana () on slaavilainen naisen etunimi. Se on johdettu valoa merkitsevästä svet-sanasta. Nimi nousi suosioon Vasili Žukovskin Svetlana-runon (1813) myötä. Nimi tuli tunnetummaksi länsimaissa Stalinin Svetlana-tyttären paettua vuonna 1967 Yhdysvaltoihin ja julkaistua muistelmansa.

Venäjällä Svetlana on seitsemänneksi suosituin naisen nimi. Suomessa se on ollut vuoden 2019 loppuun mennessä nimenä hieman alle 2 770 naisella, joista yli puolet on 1960- ja 1970-luvuilla syntyneitä.

Svetlana-nimisiä 
 Svetlana Abrosimova (s. 1980), venäläinen koripalloilija 
 Svetlana Aleksijevitš (s. 1948), valkovenäläinen kirjailija ja toimittaja, Nobelin kirjallisuuspalkinnon saaja 
 Svetlana Allilujeva (1926–2011), Stalinin tytär
 Svetlana Bažanova (s. 1972), venäläinen pikaluistelun olympiavoittaja 
 Svetlana Beriosova (1932–1998), liettualais-brittiläinen balettitanssija
 Svetlana Boginskaja (s. 1973), telinevoimistelija
 Svetlana Demina (s. 1961), venäläinen haulikkoampuja
 Svetlana Feofanova (s. 1980), venäläinen seiväshyppääjä
 Svetlana Gladyševa (s. 1971), venäläinen alppihiihtäjä 
 Svetlana Gontšarenko (s. 1971), venäläinen pikajuoksija
 Svetlana Horkina (s. 1979), venäläinen telinevoimistelija
 Svetlana Isakova (s. 1969), neuvostoliittolainen uimari
 Svetlana Išmuratova (s. 1972), venäläinen ampumahiihtäjä
 Svetlana Kapanina, (s. 1968), venäläinen 7-kertainen taitolennon maailmanmestari
 Svetlana Kitova (1960–2015), neuvostoliittolainen keskimatkojen juoksija 
 Svetlana Kriveljova (s. 1969), venäläinen kuulantyöntäjä
 Svetlana Kuznetsova (s. 1985), venäläinen tennispelaaja
 Svetlana Lapina (s. 1978), venäläinen korkeushyppääjä
 Svetlana Maraš (s. 1985), serbialainen säveltäjä
 Svetlana Masterkova (s. 1968), venäläinen keskimatkojen juoksija
 Svetlana Medvedeva (s. 1965), Dmitri Medvedevin vaimo
 Svetlana Mironova (s. 1986), venäläinen suunnistaja
 Svetlana Mironova (s. 1994), venäläinen ampumahiihtäjä
 Svetlana Mugoša-Antić (s. 1964), montenegrolainen käsipalloilija
 Svetlana Nageikina (s. 1965), venäläinen hiihtäjä
 Svetlana Paramygina (s. 1965), venäläinen ampumahiihtäjä
 Svetlana Pospelova (s. 1979), venäläinen pikajuoksija
 Svetlana Probirskaja, suomalainen käännöstieteilijä ja yliopiston lehtori
 Svetlana Prokopjeva (s. 1979), venäläinen toimittaja
 Svetlana Ražnatović (s. 1973), serbialainen laulaja
 Svetlana Romašina (s. 1989), venäläinen taitouimari, olympiavoittaja ja maailmanmestari 
 Svetlana Savitskaja (s. 1948), kosmonautti
 Svetlana Školina (s. 1986), venäläinen korkeushyppääjä 
 Svetlana Sleptsova (s. 1986), venäläinen ampumahiihtäjä 
 Svetlana Smirnova (s. 1962), venäläinen pistooliampuja  
 Svetlana Toma (s. 1947), neuvostoliittolainen elokuvanäyttelijä 
 Svetlana Tširkova (s. 1945), virolainen miekkailija 
 Svetlana Ulmasova (1953–2009), neuvostoliittolainen juoksija
 Svetlana Zaharova (s. 1970), venäläinen kestävyysjuoksija 
 Svetlana Zaharova (s. 1979), venäläinen balettitanssija 
 Svetlana Žurova (s. 1972), venäläinen pikaluistelija

Lähteet

Aiheesta muualla 

Etunimet
Atterberg

Atterberg on ollut seuraavilla henkilöillä sukunimenä:

 Albert Atterberg (1846–1916), rutosalainen geologi
 Kurt Atterberg (1887–1974), ruotsalainen säveltäjä ja kapellimestari
 Örjan Atterberg (1943–1963), ruotsalainen autourheilija
Tutta

Tutta on naisen etunimi. Ei ole helppoa osoittaa mitään kantanimeä, josta se olisi johdettu. Nimeä on käytetty myös Englannissa, mutta sielläkään sen merkitys ei ole selvä. Ortodoksisessa kalenterissa Tutta on yhdistetty Teodoteen. Nimien välillä ei kuitenkaan ole selkeää yhteyttä. 

Tutta-nimisiä naisia on ollut Suomessa vuoden 2009 loppuun mennessä vajaat 120.

Tutta-nimisiä 
 Tutta Jew (oikeasti Raili Tuttujew; s. 1935), suomalainen iskelmälaulaja
 Tutta Runeberg (1937–2004), suomalainen toimittaja ja kirjailija

Muita merkityksiä 
 Tutta, lastenvaatemerkki, alun perin 1959–1992 toiminut lastenvaatevalmistaja, ks. Fredrikson ja Reima.

Lähteet 

Etunimet
Hardtop

Hardtop on autojen ja veneiden korityyppi.

Autoissa 

Hardtopeja on kahta eri mallia: hardtop ja pillared hardtop, jossa nimensä mukaisesti on b-pilari, joka puuttuu hardtopista. Pillared hardtopit ovat neliovisia. Hardtop on muuten korimalliltaan samanlainen kuin coupé, mutta sivuikkunoista puuttuu karmit. Hardtop-katto mahdollistaa myös takaikkunoiden laskemisen alas, mikä ei ole coupéssa mahdollista.

Veneissä 

Veneiden mallinimissä esiintyvä HT tulee englannin kielen sanoista hard top eli kova katto. HT-veneet ovat keulakannellisia veneitä, joissa on jonkin verran suojattua matkustustilaa katon alla. Katettu tila on kuitenkin takaa avoin. Avoimen matkustamon suojaksi voidaan vetää kuomu. 

Pienimmät HT:t ovat noin 5,5 metriä pitkiä ja suurimmat yli 6-metrisiä. HT-veneissä keulakannen alla on yleensä V:n muotoinen vuode kahdelle. Avotilassa on penkit 4–6 hengelle ja monissa malleissa peräpenkki taipuu vuoteeksi. Monissa HT-malleissa on paikka pienelle liedelle. Jääkaapille ei ole tilaa, mutta lyhyillä matkoilla kylmälaukku ajaa saman asian. Joissain malleissa on myös paikka kemialliselle wc:lle penkin tai vuoteen alla. 

HT-veneet olivat suosittuja 1970- ja 80-luvuilla. Myös 90-luvun jälkimmäisellä puoliskolla niitä valmistettiin, mutta 2020-luvulla enää harva valmistaa HT-veneitä. Niiden paikan markkinoilla ovat ottaneet DC-veneet, joissa on kokonaan suljettava kajuutta. 

HT-veneet ovat ennen kaikkea suomalainen ilmiö. Vaikka niitä on tehty myös Ruotsissa ja Norjassa, suomalaisia HT-veneiden valmistajia on lukemattomia. Suosituimpia merkkejä olivat Flipper ja Bella, mutta myös Finnsport tuotti runsaasti tämän tyyppisiä veneitä. 

Esimerkkejä HT-veneistä: 

 Bella 601
 Finnsport 560 HT
 Flipper 535 HT

Katso myös 

 Cabriolet
 Coupé
 Farmari
 Hatchback
 Tila-auto

Lähteet 

Auton korimallit
Englanninkieliset sanat ja sanonnat
Veneet
Viinikivi

Viinikivi on valkoista jauhetta, kaliumvetytartraattia (KOOC-CH(OH)-CH(OH)COOH). Sitä on monissa kasveissa, varsinkin viinirypälemehussa. Se kiteytyy, kun se saavuttaa liuoksessa (viinissä) kylläisyyspisteensä. Aine ei aiheuta sinänsä terveysvaaraa, eikä se ole viinin virhe vaan luonnollinen osa, jota syntyy varsinkin, jos rypälemehua tai viiniä säilytetään viileässä.

Viinikiveä voi Suomessa ostaa joistain ruokakaupoista. Toisin paikoin maailmassa se on normaali aine ruoanlaitossa. Sitä käytetään kermavaahdoissa ja marengeissa stabilointiaineena ja ruokasoodan kanssa kohotukseen. Sitä käytetään myös värjäyksessä peitta-aineena.

Viinikivi liukenee heikosti laimeaan alkoholiin.

Lähteet

Aiheesta muualla 

Kaliumyhdisteet
Viini
Kankaan kaunis Katriina

Kankaan kaunis Katriina on Pekka Himangan albumi vuodelta 1975. Se debytoi Suomen virallisen listan sijalla 30.

Levyn nimikkokappaleen aiheena on Vimpelin seudulta muistiin merkitty kansantarina, jossa räätäli eli "kraatari" surmasi kulkumiehen viettelyksille antautuneen nuoren naisen Katriinan. Pekka Himangalle itselleen levyn menestys oli yllätys, mutta hänen mukaansa suuri ansio siinä oli tarinan iskemätekstiksi muokanneella Sauvo Puhtilalla. Kappaleet "Oon vuosia monta jo harhaillut" ja "Elon mainingit korkeina käyvät" ovat Sam Sihvon laulunäytelmästä Jääkärin morsian.

Kappaleet

Lähteet 

Vuoden 1975 albumit
Pekka Himangan albumit
Punon alue

Punon alue on yksi Perun hallinnollisista alueista. Se sijaitsee  maan eteläosassa, Bolivian vastaisella rajalla.

Alueen pääkaupunki on Puno. Sen pinta-ala on 71 999 neliökilometriä. Vuonna 2007 asukasluku oli 1 268 441.

Lähteet

Aiheesta muualla 

PeruInfo 

Perun alueet
Iltarusko (albumi)

Iltarusko on Topi Sorsakosken albumi vuodelta 1993. Albumilla häntä säestää Veikko Huuskosen orkesteri.

Kappaleet 
 
 
 
 
 
 
 
 
 
 
 
 

Vuoden 1993 albumit
Topi Sorsakosken albumit
Kulkukoirat

Kulkukoirat on Topi Sorsakosken ja Reijo Taipaleen yhteinen albumi vuodelta 1992. Levy julkaistiin
Bluebird -levymerkin kautta. Albumissa on käännöskappaleita kuten levyn nimikkokappale. Kulkukoirat-kappale nousi isoksi hitiksi. Levy edusti iskelmää ja countrya.
   Albumi on ylittänyt kultalevyn rajan.

Kappaleet 

Esittäjinä Topi ja Reijo yhdessä ellei toisin mainita.

 Kulkukoirat
 Vanha riimu (Taipale)
 Minä uskon (Sorsakoski)
 Tällainen hupsu (Sorsakoski ja Marko Putkonen)
 Kahden puolen rajaa
 Elokuun viimeinen päivä
 Taivaan kiertolainen (Taipale)
 Kannukseen (Sorsakoski)
 Kultaiset korvarenkaat
 Silmäsi odottavat minua
 En mitään sille mä voi (Taipale)
 Nuotiopiiri (Sorsakoski)
 Te rakkaat luotain lähteneet
 Nyt se hetki on (Sorsakoski)
 Vastatuuleen

Lähteet 

Vuoden 1992 albumit
Reijo Taipaleen albumit
Topi Sorsakosken albumit
Kari Lehtonen (laulaja)

Kari Antero Lehtonen (1951–2011) oli suomalainen laulaja, säveltäjä ja sanoittaja. Hän sävelsi ja sanoitti useimmat laulunsa.

Diskografia

Lähteet

Aiheesta muualla
 
 
 

Suomalaiset laulajat
Suomalaiset säveltäjät
Suomalaiset sanoittajat
Syntymävuosi puuttuu
Elävät henkilöt
Mä haluun viihdyttää

Mä haluun viihdyttää on Kikan esikoisalbumi vuodelta 1989. Albumi myi platinalevyyn oikeutetun määrän vuoteen 1991 mennessä. Levyä suunniteltiin Kikan omien sanojen mukaan kolme vuotta, koska julkaisulle etsittiin sopivaa hetkeä. Kikka oli takakannen kuvaa vastaan, mutta levy-yhtiö päätti toisin. Levyä on myyty Suomessa 71 807 kappaletta.

Kappaleet 

Kappale ”Anna, kulta anna” on käännösversio ranskalaisen Ottawan-yhtyeen kappaleesta ”Hands Up” vuodelta 1981. ”On nuori ilta tää”, ”Satu kaunis rakkauden” sekä ”Anna, kulta anna” ovat aiemmin Mona Caritan levyttämiä kappaleita, ja ”Anna rakas raju hetki” sekä ”Huone 105” Nisa Sorayan. Nämä cover-kappaleet kertovat osaltaan kuinka nopeasti albumi tehtiin valmiiksi ensimmäisen singlen ”Mä haluun viihdyttää/Ei kauniimpaa voi todella tietää” jälkeen.

Taiteilijanimet

Levyn kappaleiden todelliset säveltäjät ja sanoittajat ovat piiloutuneet taiteilijanimien taakse; ”Kirsi Sunila” on Juha Vainion taiteilijanimi, ”Inari Katramo” on Veikko Samulin taiteilijanimi. Tämän lisäksi sekä Veikko Samuli että Juha Vainio mainitaan levyllä sekä omilla että taiteilijanimillään.

Lähteet

Vuoden 1989 esikoisalbumit
Kikan albumit
Veikko Samulin tuottamat albumit
Kiihkeät tuulet

Kiihkeät tuulet on Kikan eli Kirsi Viilosen albumi vuodelta 1990. Albumi on Kikan studioalbumeista myydyin julkaisu, ja sitä myytiin pelkästään ennakkoon 20 000, ja platinaa se myi vuoteen 1991 mennessä. Levyä on myyty Suomessa 72 642 kappaletta.

Kappaleet 
 
 
 
 
 
 
 
 
 
 

Levy julkaistiin alun perin myös vinyyliversiona. Kappalejärjestys on LP-versiolla hieman erilainen.

Vinyyliversion A-puoli 
Kiihkeät Tuulet
Apinamies
Viimeinen Yö
Tee Se Hiljaa
Osassa Toisen

Vinyyliversion B-puoli
Tule Pian Kulta
Aito Frendi
Anna Mun Tulla
Rakkaus Rajua On
Vastarakastunut

Käännösversiot
Kappale "Apinamies" on käännösversio kappaleesta "Big Fat Oranguman", jonka alkuperäisenä säveltäjinä ovat Tony Cole, Graeme Hall, ja Steve Wolfe, ja johon Pertti Reponen on tehnyt suomenkieliset sanat. Kappale "Vastarakastunut" taas on käännösversio Dollar -yhtyeen vuonna 1979 julkaissusta kappaleesta "Love's Gotta Hold On Me". Albumi julkaistiin alun perin vinyylinä.

Pseudonymit
Levyn kappaleiden todelliset säveltäjät ja sanoittajat ovat piiloutuneet taiteilijanimien taakse: "Kirsi Sunila" on Juha Vainion taiteilijanimi, ja "Inari Katramo" on Veikko Samulin taiteilijanimi.

Vuoden 1990 albumit
Kikan albumit
Veikko Samulin tuottamat albumit
H.E.A.T

H.E.A.T on ruotsalainen Hard Rock-yhtye. Se perustettiin Upplands Väsbyssä tammikuussa 2007 yhdistämällä yhtyeet Dream (Jona Tee, Dave Dalone, Kenny Leckremo) ja Trading Fate (Don Crash, Jimmy Jay, Eric Rivers). Vuonna 2008 yhtye allekirjoitti levytyssopimuksen Peter Stormaren levy-yhtiön StormVoxin kanssa ja yhtyeen debyyttialbumi H.E.A.T julkaistiin samana vuonna. 

H.E.A.T on toiminut Toton, Sabatonin ja Alice Cooperin lämppärinä. Yhtye on myös äänestetty vuoden parhaaksi artistiksi, se tuli ulos ruotsalaisen P4 Dist -radioaseman kautta. Vuonna 2009 yhtye osallistui Ruotsin euroviisukarsintoihin kappaleella ”1000 Miles” ja pääsi Melodifestivalenin finaaliin asti. Yhtye toimi Edguyn avaajana tammikuussa 2009. 

2. helmikuuta 2010 H.E.A.T julkaisi EP:n Beg, Beg, Beg, joka sisältää kappaleet ”Beg, Beg, Beg”, ”Tonight” ja ”Living in a Memory”. Yhtyeen toinen studioalbumi, Freedom Rock, julkaistiin Japanissa 21. huhtikuuta 2010, Pohjois-Euroopassa (Ruotsi, Norja, Tanska, Suomi, Islanti ja Venäjä) 12. toukokuuta 2010 ja Euroopassa 28. toukokuuta 2010. Kesäkuussa 2010 laulaja Kenny Leckremo lähti yhtyeestä. Uudeksi laulajaksi valittiin Erik Grönwall. Loppuvuoden 2010 ja vuoden 2011 yhtye työsti kappaleita kolmannelle albumille, joka kantaa nimeä Address the Nation. Kyseinen albumi julkaistiin maaliskuussa 2012. Toinen kitaristi Dave Dalone lähti yhtyeestä alkuvuodesta 2013. H.E.A.T:n neljäs levy, Tearing Down the Walls, julkaistiin huhtikuussa 2014. 

Lokakuussa 2020 yhtye ilmoitti että laulaja Erik Grönwall jättää yhtyeen ja uudeksi laulajaksi palaa alkuperäinen laulaja Kenny Leckremo.

Kokoonpano

Nykyiset jäsenet

Kenny Leckremo – laulu (2007-2010, 2020-)
Dave Dalone – kitara, taustalaulu (2007-2013, 2016-)
Jimmy Jay – basso, taustalaulu (2007-)
Don Crash – rummut, taustalaulu (2007-)
Jona Tee – kosketinsoittimet, taustalaulu (2007-)

Entiset jäsenet
Eric Grönwall – laulu (2010–2020)
Eric Rivers (Erik Hammarbäck) – Kitara, taustalaulu (2007-2016)

Diskografia

Studioalbumit 

H.E.A.T (2008)
Freedom Rock (2010)
Address the Nation (2012)
Tearing Down the Walls (2014)
Into the Great Unknown (2017)
H.E.A.T. II (2020)
Force Majeure (2022)

Singlet 
1000 Miles (2009)
Keep on Dreaming (2009)
Beg, Beg, Beg (2010)
Living on the Run (2012)
A Shot at Redemption (2014)
Rise (2019)
Come Clean (2020)
Dangerous Ground (2020)
One by One (2020)
Back to Life (2020)
Nationwide (2022)

EP:t 
Beg, Beg, Beg (2010)
A Shot at Redemption (2014)

Livealbumit 
Live in London (2015)
Live at Sweden Rock Festival (2019)

Lähteet 

Ruotsalaiset metalliyhtyeet
Kikka 3

Kikka 3 on Kikan albumi vuodelta 1991. Levy on myynyt Suomessa platinaan oikeuttavan myyntimäärän (61 637 kappaletta).

Kappaleet 
 
 
 
 
 
 
 
 
 
 

Kappale "Soita Kelloain" on käännösversio kappaleesta "Ring My Bell", joka oli Anita Wardin ainoa listahitti.

Albumi julkaistiin alkuperäisesti vinyylinä. Kappaleiden järjestys oli silloin eri kuin CD-versiolla.

Vinyylipainos

A-puoli

B-puoli

Pseudonymit
Levyn kappaleiden todelliset säveltäjät ja sanoittajat ovat piiloutuneet taiteilijanimien taakse; "Kirsi Sunila" on Juha Vainion taiteilijanimi, "Inari Katramo" on Veikko Samulin taiteilijanimi, ja "Kristiina Sydänmaa" on vuorostaan Risto Asikaisen taiteilijanimi.

Singlet
Albumilta julkaistiin kolme singleä; "Sukkula Venukseen / Apinamies", "Onnen Nainenkin Silloin Vasta Saa / Geisha Mä Olen Sun", ja "Kierrätä Pyöritä Mua / Kun Rakkaus Loppuu". Kappaletta "Kierrätä Pyörita Mua" ei julkaistu albumilla, mutta se löytyy Kikan myöhemmiltä kokoelmalevyiltä.

Lähteet

Vuoden 1991 albumit
Kikan albumit
Veikko Samulin tuottamat albumit
Black Album (Kari Peitsamo)

Black Album on Kari Peitsamon albumi, joka julkaistiin 17. maaliskuuta 2010. Kokoelmat mukaan luettuna se on hänen 56. albuminsa.

Albumi sisältää pääosin englanninkielisiä kappaleita, mutta myös muutaman ruotsin- ja suomenkielisen laulun. Albumilla Peitsamo soittaa kitaraa ja laulaa. Muita muusikoita ei ole mukana.

Kappaleet 
Kaikki kappaleet säveltänyt, sanoittanut ja sovittanut Kari Peitsamo.

 Pink Motorbike
 The Year of Rock´n´Roll
 Say Hello to Elvis (if You Go to Memphis)
 Ballad of Jack
 Don´t Mess with the Devil Anymore
 Ice-Hockey for You?
 The Mystery of Death
 Look Ma – I´m a Robot!
 Jesus Take the Wheel of My Brand New Cadillac
 Seven Little Dwarfs and a Pretty Young Maid
 He Came to Me One Night in a Song
 The Madness of the Cross
 Alcohol is Very Good for You
 Big Black Butt
 Living Between a Gun and a Knife
 Raggarbrud
 Har du nånsin varit i Stockholm?
 Samlingsparti luktar illa
 Balladi Pekka Myllykoskesta
 Rymy-Eetu rock

Arvostelut 
 Desibeli.net: 
 Soundi:

Lähteet

Aiheesta muualla 
 Levyn esittelysivu Rocket Recordsin kotisivuilla 

Kari Peitsamon albumit
Vuoden 2010 albumit
Rocket Recordsin albumit
Kapina laivalla (vuoden 1962 elokuva)

Kapina laivalla (Mutiny on the Bounty) on Lewis Milestonen ohjaama yhdysvaltalainen elokuva vuodelta 1962. Elokuva pohjautuu Charles Nordhoffin ja James Norman Hallin romaaniin Kapina laivassa, jonka pohjalla puolestaan on HMS Bountylla 1789 puhjennut Bountyn kapina.

HMS Bountyn kapteenia William Bligh'ta elokuvassa näytteli Trevor Howard ja kapinoitsijoiden keulahahmoa perämies Fletcher Christiania Marlon Brando. Elokuva sai seitsemän Oscar-ehdokkuutta, mutta se jäi ilman palkintoa.

Roolit

Lähteet 

Vuoden 1962 yhdysvaltalaiset elokuvat
Tositapahtumiin perustuvat elokuvat
Yhdysvaltalaiset romaaneihin perustuvat elokuvat
Yhdysvaltalaiset seikkailuelokuvat
Yhdysvaltalaiset draamaelokuvat
Lewis Milestonen ohjaamat elokuvat
Metro-Goldwyn-Mayerin elokuvat
Cuscon alue

Cuscon alue (myös nimellä Cuzcon alue) on yksi Perun hallinnollisista alueista. Se sijaitsee  maan keski-eteläosassa, Andien vuoristossa. Manun kansallispuisto ja Perun tunnetuin matkailukohde Machu Picchu sijaitsevat tällä alueella. 90% Perun matkailutuloista tulee Cuscon alueelta.

Alueen pinta-ala on 71 892 neliökilometriä ja vuoden 2017 väestönlaskennassa sen asukasluku oli 1 205 527. Alueen pääkaupunki on samanniminen Cusco.

Historia 
Cuscon alue tunnetaan inkoista, jotka hallitsivat Urubamba-joen laaksoa noin sadan vuoden ajan, mutta jo ennen inkojen valtakuntaa siellä oli muita kulttuureita. Näihin kuuluvat Chanapata (800-300 eaa.), Qotacalla (500-900 eaa.) ja Killken kulttuuri (900-1420 jaa.) ja Lucren kulttuuri noin vuonna tuhat.

Lähteet

Aiheesta muualla 

Perun alueet
Rommipäiväkirja

Rommipäiväkirja (The Rum Diary) on vuonna 2011 julkaistu elokuva, joka perustuu Hunter S. Thompsonin romaaniin Rommipäiväkirja. Elokuvan ohjasi Bruce Robinson ja pääosissa näyttelee Johnny Depp sekä Amber Heard. Depp oli myös tuottajana elokuvassa. Elokuvan kuvaukset alkoivat maaliskuussa 2009.

Tarina 

Paul Kemp (Johnny Depp) on kiertävä journalisti, joka kyllästyy New Yorkiin ja Eisenhowerin hallinnon alaiseen Amerikkaan, joten hän päättää lähteä Puerto Ricoon kirjoittamaan horoskooppeja paikalliselle The San Juan Star -sanomalehdelle. Puerto Ricossa Kemp ottaa tavaksi juoda rommia. Paikallinen liikemies Sanderson (Aaron Eckhart) arvelee että hän pystyy hyötymään Kempin toimittajan kyvyistä. Kemp ihastuu pakkomielteenomaisesti Chenaultiin (Amber Heard), joka on Sandersonin tyttöystävä.

Näyttelijät

Lähteet

Aiheesta muualla 
 
 
 
 

Vuoden 2011 yhdysvaltalaiset elokuvat
Yhdysvaltalaiset romaaneihin perustuvat elokuvat
Päihdeaiheiset elokuvat
Javi Márquez

Javier "Javi" Márquez Moreno (s. 11. toukokuuta 1986 Barcelona, Katalonia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan keskikenttäpelaaja.

Ura 
Márquez on Espanyolin kasvatti. Ensiesiintymisensä edustusjoukkueessa hän teki 19. syyskuuta 2009 ottelussa Deportivo La Coruñaa vastaan. Hän pelasi ottelussa 30 minuuttia tullen vaihdosta kentälle Ben Saharin tilalle.

20. joulukuuta 2009 hän onnistui tekemään ensimmäisen maalinsa pääsarjassa kotiottelussa Almeríaa vastaan.

Aiheesta muualla 
 Esittely Espanyolin virallisella sivustolla 

Espanjalaiset jalkapalloilijat
Vuonna 1986 syntyneet
Elävät henkilöt
Joensuun kävelykatu

Joensuun kävelykatu kulkee kolmen korttelin matkan pitkin  Kauppakatua, alkaen etelässä Suvantokadulta , ohittaen Joensuun torin ja Siltakadun ja päättyen Niskakadulle. Kävelykadun rakentaminen aloitettiin 1999, ja se avattiin virallisesti 17. syyskuuta vuonna 2004. Syksyllä 2018 kävelykaduksi merkittiin myös Niskakadun ja Kauppakadun risteysalue.

Joensuun kävelykadulla on talvella lumensulatusjärjestelmä, katulämmitys, josta vastaa isännöintitoimisto Joensuun Kuivakenkä Oy kävelykadun kiinteistöjen kanssa. Kaupunkikeskustan kiinteistöt ovat Joensuun Kaupunkikeskustayhdistys ry:n jäseniä ja osallistuvat mm. kävelykadun jokavuotisten jouluvalojen toteuttamiseen.

Kävelykeskustassa järjestetään vuosittain teemapäiviä ja kaupunkitapahtumia, joista mm. Joulunavaus on kerännyt vuosittain yli 20 000 osallistujaa. Suosittuja ovat olleet myös Valkosipulikestit, Villisikafestivaalit (alkoi 2011), Popkatu (alkoi 2002), Kahviviikko ja Joen yö. Kävelykadulla on kesäisin esillä myös veistoksia, joita nuoret taiteilijat ovat luoneet. Vuodesta 2010 lähtien myös suuri yleisö on voinut osallistua katulaattakilpailuun omilla töillään.

Kävelykadun toiminnoista ja lupa-asioista, kuten myyntipaikoista huolehtii Joensuun Kaupunkikeskustayhdistys ry, jonka markkinointinimi on ollut vuodesta 2018 Virta. Yhdistys järjestää esim. myyntipöytiä, katostelttoja tai äänentoistolaitteita erilaisiin kävelykadun tapahtumiin sekä muihin tilaisuuksiin aina lähikuntia myöten.

Lähteet
Joensuun kaupunkikeskusta: Kaiken keskellä, kaikkien käytössä -esite
Joensuun kaupunkikeskustayhdistys ry:n kotisivut

Viitteet

Kävelykatu
Tik Tok

Tik Tok (tyyliteltynä ”TiK ToK”) on yhdysvaltalaisen pop-artisti Keshan ensimmäinen soolosingle. Se on samalla ensimmäinen single hänen debyyttialbumiltaan Animal. Kesha on kirjoittanut laulun yhteistyössä Benny Blancon ja Dr. Luken kanssa. Tik Tok julkaistiin digitaalisena 7. elokuuta 2009.

Laulu oli kaupallinen menestys maailmassa, virallisella singlelistalla se meni kärkeen Australiassa, Kanadassa, Uudessa-Seelannissa ja Yhdysvalloissa. Lisäksi se on ollut listoilla useissa Euroopan maissa ja viiden parhaan joukossa Britanniassa ja Irlannissa. Se rikkoi naisartistin ladatuin kappale viikossa -ennätyksen, jota Nielsen SoundScan alkoi seurata vuonna 2003. Single ladattiin Yhdysvalloissa viikon aikana 610 000 kertaa. Kesäkuussa 2010 single oli myynyt pelkästään Yhdysvalloissa viisi miljoonaa kappaletta. Suomessa kappale on myynyt kultaa.

Mainostus televisiosarjoissa 
Kappaletta käytettiin Muodin huipulle -sarjan kuudennella tuotantokaudella ja The Hills -sarjan jaksossa. Kesha kävi esittämässä laulun The Wendy Williams Show’ssa, Lopez Tonightissa, Late Night with Jimmy Fallonissa, The Tonight Show with Conan O’Brienissa ja The Ellen DeGeneres Show’ssa. Kappaletta käytettiin myös animaatiosarja Simpsonien 21. tuotantokauden jakson ”Isoveli valvoo” poikkeuksellisessa alkutunnuksessa, jossa sarjan hahmot tanssivat ja laulavat sen tahdissa.

Listasijoitukset

Listat

Lähteet 

Keshan kappaleet
Vuoden 2009 kappaleet
Kouvolan seurakuntayhtymä

Kouvolan seurakuntayhtymä on evankelis-luterilainen seurakuntayhtymä Kouvolan kaupungin alueella. Seurakuntayhtymään kuuluu viisi seurakuntaa ja Jaalan kappeliseurakunta osana Kuusankosken seurakuntaa. Jäsenseurakunnat kuuluvat Mikkelin hiippakuntaan. Kouvolan seurakuntayhtymän pääkonttorin sijaitsee Kuusankoskella, seurakuntakeskuksen yhteydessä.

Seurakunnat ja kirkot

Anjalankosken seurakunta
Anjalan kirkko
Inkeroisten kirkko
Myllykosken kirkko
Sippolan kirkko
Ummeljoen kyläkirkko
Elimäen seurakunta
Elimäen kirkko
Korian kirkko
Kouvolan seurakunta
Kouvolan keskuskirkko
Käpylän kirkko
Kuusankosken seurakunta ja Jaalan kappeliseurakunta
Jaalan kirkko
Kuusankosken kirkko
Voikkaan kirkko
Valkealan seurakunta
Tirvan kyläkirkko
Tuohikotin kyläkirkko
Valkealan kirkko
Voikosken kyläkirkko

Kuvia kirkoista

Lähteet

Kouvolan seurakuntayhtymä

Suomen evankelis-luterilaiset seurakuntayhtymät
Mikkelin hiippakunta
Kouvola
Kotka–Kymin seurakunta

Kotka–Kymin seurakunta on evankelis-luterilainen seurakunta Kotkan kaupungin alueella. Seurakunta muodostettiin vuoden 2017 alussa kolmesta seurakunnasta (Kotka, Kymi ja Langinkoski), jotka aikaisemmin muodostivat Kotka–Kymin seurakuntayhtymän. Seurakunta kuuluu Mikkelin hiippakuntaan.

Seurakunnan kirkkoneuvosto kielsi helmikuussa 2017 rukoilun samaa sukupuolta olevien avioparien puolesta kaikissa Kotkan kirkoissa.

Kirkot

Kotka
Kotkan kirkko
Haapasaaren kirkko
Kymi
Kymin kirkko
Langinkoski
Langinkosken kirkko
Ruonalan kirkko (seurakuntakeskus)

Siunauskappelit

Siunauskappelit kuuluivat kaikki Kymin seurakuntaan.

Helilän kappeli Kymin kirkon yhteydessä
Laajakosken kappeli
Metsäkulman kappeli
Parikan kappeli

Sukupuolineutraalin avioliittolain vaikutukset
Kotka–Kymin seurakunnan kirkkoneuvosto linjasi helmikuussa 2017 reaktiona maaliskuun alussa voimaan tulleseen sukupuolineutraaliin avioliittolakiin, ettei samaa sukupuola olevia pareja saa vihkiä tai siunata, eikä heidän puolestaan tai kanssaan saa rukoilla seurakunnan kirkoissa. Kirkkoneuvosto päätti myös, että samaa sukupuolta olevien parien kuulutuksia ei lueta jumalanpalveluksissa eikä heidän nimiään julkaista kirkollisissa ilmoituksissa. Seurakunnasta erosi poikkeuksellisen paljon ihmisiä kirkkoneuvoston päätöstä seuranneina päivinä.

Lähteet

Kotka–Kymin seurakunta

Viitteet

Mikkelin hiippakunnan seurakunnat
Kotka
Gustaf Lundahl (tähtitieteilijä)

Gustaf Lundahl (5. tammikuuta 1814 Tampere – 28. joulukuuta 1844 Helsinki) oli suomalainen tähtitieteilijä ja Helsingin yliopiston tähtitieteen professori.

Lundahlin vanhemmat olivat kauppaneuvos Gustaf Lundahl ja Anna Charlotta Rung. Hänen sisarensa oli Lauantaiseurassa vaikuttanut runoilija Augusta Lundahl. 

Gustaf Lundahl pääsi ylioppilaaksi 1828 ja valmistui filosofian kandidaatiksi ja maisteriksi 1836 sekä lisensiaatiksi ja tohtoriksi 1840. Hän opiskeli tähtitiedettä Bonnissa Friedrich Wilhelm August Argelanderin johdolla 1838–1840 tehden havaintoja tähdenpeitoista ja muuttuvista tähdistä. Hän julkaisi täällä kaksi tutkimusta, ensimmäisessä hän laski 2. joulukuuta 1839 löytyneen komeetan rataelementit ja toinen tutkimus käsitteli Auringon liikettä kohti apeksia.  Lundahl opiskeli sitten Pulkovassa Friedrich Georg Wilhelm von Struven johdolla vuodesta 1840 alkaen. Pulkovassa Lundahl määritti aberraatio- ja nutaatiovakioille uudet arvot. Lundahl toimi Helsingin yliopiston tähtitieteen professorina 1842–1844. 

Lundahl kuoli jo 30-vuotiaana sairastuttuaan 1844. Hänet on haudattu Helsingin Hietaniemen hautausmaalle.

Lähteet 
 Helsingin yliopiston opettaja- ja virkamiesmatrikkeli 1640-1917, osa H–O 
 Observatorio 150 vuotta : Helsingin observatorio Argelanderin jälkeen. Tähtitieteen vaiheita Helsingin yliopistossa.

Aiheesta muualla 
 

Suomalaiset tähtitieteilijät
Helsingin yliopiston professorit
Vuonna 1814 syntyneet
Vuonna 1844 kuolleet
Suomalaiset professorit
Viisasten kivi (albumi)


Viisasten kivi on suomalaisen rap-artisti Opaalin ensimmäinen studioalbumi, joka julkaistiin 4. huhtikuuta 2007 Turnin’ Recordsin kautta.

Taustatietoa 
Albumin tuotannosta vastaavat Skem, Jon, Matlab, Haukka & Puolinelsoni, Jazzy-O sekä Tiedemies. Levyllä vierailivat Juju, Puukko-B ja Idän Ihme. Albumilta on julkaistu yksi single "Kaikki on saatava" ja siitä on julkaistu myös musiikkivideo. Videon lopulla on pätkä "Pyöveli" kappaletta.

Albumi julkaistiin Opaalin huumausainerikoksiin liittyvän ehdonalaisen aikana.

Arvostelut 

Helsingin Sanomat ja suomalaiseen hip hopiin keskittyvä Tuoreet Platat-sivusto kritisoivat albumin sanoituksia itseääntoistaviksi, persoonattomiksi ja kankeiksi ja antoivat myös moitetta Opaalin rikollisimagolle. Kiitosta sai kuitenkin artistin tekninen osaaminen sekä albumin omintakeinen tuotantopuoli.

Kappaleet

Tuottajat 
 Skem: 1, 6 ja 7
 Jon: 2 ja 4
 Matlab: 3 ja 12
 Haukka & Puolinelsoni: 5
 Jazzy-O: 8, 9 ja 11
 Jon & Matlab: 10
 Tiedemies: 13

Lähteet 

Vuoden 2007 esikoisalbumit
Opaalin albumit
Jazzy-O:n tuottamat albumit
Tiedemiehen tuottamat albumit
Herakleides Tarsoslainen

Herakleides Tarsoslainen (100-luvu eaa. loppu) oli antiikin kreikkalainen stoalaiseen koulukuntaan kuulunut filosofi. Hän oli kotoisin Tarsoksesta, Kilikiasta.

Herakleides oli Antipatros Tarsoslaisen aikalainen ja oppilas tai ystävä. Muutoin hänen elämästään ei tiedetä paljoakaan. Diogenes Laertioksen teoksen Merkittävien filosofien elämät ja opit kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa.

Myöskään Herakleideen ajattelusta ei tiedetä paljoakaan. Hänen tiedetään katsoneen, etteivät kaikki moraaliset epätäydellisyydet ole samalla tasolla, vaan niitä on eri tasoisia.

Lähteet 

Antiikin kreikkalaiset filosofit
Stoalaiset filosofit
100-luku eaa.